S-714/2013

Mál þetta, sem dómtekið var 18. nóvember síðastliðinn, var höfðað með ákæru lögreglustjórans á höfuðborgarsvæðinu, dagsettri 3. september síðastliðinn, á hendur J-kk-þgf E-kk-þgf R-kk-þgf, kt. 000000-0000, Engjaseli 29, Reykjavík,

„fyrir eftirtalin brot framin á árinu 2013:

1. Tilraun til þjófnaðar og líkamsárás, með því að hafa sunnudaginn 24. mars, í auðgunarskyni farið inn í bifreiðina ST-091, sem lagt var við Tollhúsið í Tryggvagötu í Reykjavík, þar sem komið var að ákærða og að hafa í kjölfarið slegið J-kk-þf G-kk-þf Ó-kk-þf, kt. 000000-0000, hnefahöggi í vinstri vangann með þeim afleiðingum að J-kk-nf hlaut mar á vinstri kinn og glóðarauga.

Telst brot þetta varða við 244. gr., sbr. 20. gr., og 1. mgr. 217. gr. almennra hegningarlaga nr. 19/1940, ásamt síðari breytingum.

2. Þjófnað, með því að hafa sunnudaginn 31. mars, á veitingastaðnum Kebab húsið, Grensásvegi 3, Reykjavík, stolið jakka, veski, persónuskilríki, tveimur greiðslukortum og farsíma, allt að óþekktu verðmæti.

Telst brot þetta varða við 244. gr. almennra hegningarlaga nr. 19/1940.

3. Umferðarlagabrot, með því að hafa þriðjudaginn 2. apríl ekið bifreiðinni LR-474 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 60 ng/ml) austur Sæbraut í Reykjavík en akstrinum lauk er ákærði ók gegn rauðu ljósi á gatnamótum Höfðatúns og Sæbrautar, með þeim afleiðingum að árekstur varð við tvær bifreiðar.

Telst brot þetta varða við 1. mgr. 5. gr., 1. mgr. 48. gr. og 1., sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987 með áorðnum breytingum.

4. Þjófnað, með því að hafa fimmtudaginn 4. apríl, að Lindargötu 59, Reykjavík, stolið kjötvörum, samtals að verðmæti kr. 60.000.

Telst brot þetta varða við 244. gr. almennra hegningarlaga nr. 19/1940.

5. Fíkniefna- og vopnalagabrot, með því að hafa fimmtudaginn 4. apríl, á lögreglustöðinni við Hverfisgötu 113-115 í Reykjavík, haft í vörslum sínum 8,22 g af amfetamíni og bitvopn, sem lögreglumenn fundu við leit á ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefna nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og 1. mgr. 30. gr., sbr. 1. mgr. 36. gr. vopnalaga nr. 16/1998.

6. Þjófnað, með því að hafa föstudaginn 26. apríl, að Álfheimum 34 í Reykjavík, stolið reiðhjóli af gerðinni Trek 4300, að óþekktu verðmæti.

Telst brot þetta varða við 244. gr. almennra hegningarlaga nr. 19/1940.

7. Þjófnað, með því að hafa laugardaginn 27. apríl, í verslun Hagkaups, Hagasmára 1, Kópavogi, stolið húfu, að verðmæti kr. 989.

Telst brot þetta varða við 244. gr. almennra hegningarlaga nr. 19/1940.

8. Þjófnað, með því að hafa miðvikudaginn 26. júní, í verslun Bónus, Holtagörðum, Reykjavík, stolið vínarbrauði og kóki, samtals að verðmæti kr. 743.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Einnig er krafist upptöku á 8,22 g af amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er krafist upptöku á bitvopni, sem lögreglumenn fundu við leit á ákærða, með vísan til 1. mgr. 37. gr. vopnalaga nr. 16/1998.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði á að baki langan sakaferil, eða frá árinu 1998 og hefur síðan þá 12 sinnum verið dæmdur til refsingar. Auk þessa hefur hann frá árinu 2003 gengist undir þrjár lögreglustjórasáttir fyrir umferðarlagabrot og gengist undir tvær viðurlagaákvarðanir fyrir þjófnað, fíkniefnabrot og umferðarlagabrot. Dómarnir sem ákærði hefur verið sakfelldur í eru fyrir umferðarlagabrot, fíkniefnalagabrot, skjalafals, fjársvik, þjófnað, nytjastuld og líkamsárásir. Hann hefur hlotið þrjá dóma fyrir líkamsárásir, fyrst á árinu 2006 er hann var sakfelldur fyrir brot gegn 1. mgr. 217. gr. almennra hegningarlaga og fleiri brot. Þá hlaut hann dóm fyrir brot gegn 1. mgr. 218. gr. almennra hegningarlaga og fleiri brot með dómi 11. apríl 2008 og loks var hann sakfelldur fyrir brot gegn 2. mgr. 218. gr. almennra hegningarlaga með dómi 16. desember 2009. Síðast var ákærði dæmdur í 4 mánaða fangelsi 13. september 2012 fyrir að aka sviptur ökurétti. Ákærða var veitt reynslulausn úr fangelsi 17. nóvember 2011 í 2 ár á 330 daga eftirstöðvum refsinga. Nú ber samkvæmt 65. gr. laga nr. 49/2005 að dæma reynslulausnina með þessu máli og jafnframt er höfð hliðsjón af 77. gr. almennra hegningarlaga. Ákærði hefur margsinnis hlotið dóma fyrir ölvunarakstur og fyrir akstur sviptur ökurétti.

Að þessu virtu og sakaferli ákærða þykir refsing hans hæfilega ákvörðuð fangelsi í 16 mánuði. Þá er áréttuð ævilöng ökuréttarsvipting ákærða. Einnig verða fíkniefni og vopn gerð upptæk. Loks verður ákærði dæmdur til að greiða sakarkostnað og málsvarnarþóknun verjanda síns að meðtöldum virðisaukaskatti eins og í dómsorði segir. Við ákvörðun þóknunar var tekið tillit til aksturskostnaðar verjandans.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, J-kk-nf E-kk-nf R-kk-nf, sæti fangelsi í 16 mánuði.

Ákærði er sviptur ökurétti ævilangt.

Upptækt skal vera 8,22 g af amfetamíni og bitvopn.

Ákærði greiði 157.000 krónur í sakarkostnað og málsvarnarþóknun skipaðs verjanda síns, S-kk-ef K-kk-ef K-kk-ef hdl., 200.000 krónur.

A-kk-nf Í-kk-nf